Diari Oficial de la Generalitat Valenciana


Sumari del DOGV 5365, del 11-10-2006 (2006/10946)

Extracte de les bases per a la provisió en propietat d'una plaça d'oficial de la policia local de l'Ajuntament d'Algorfa (Alacant).
-----------------------------------------------------------------------------------------------------------------------------------

### Dades del document

Número de DOGV
:   5365

Data del DOGV
:   11-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/10681


Data del document
:   15-09-2006

Organisme emissor
:   Ajuntament d'Algorfa

Tipus de document
:   Convocatòria

Descriptors 

:   * Algorfa
    * concurs administratiu
    * administració local
    * policia

Extracte de les bases per a la provisió en propietat d'una plaça d'oficial de la policia local de l'Ajuntament d'Algorfa (Alacant). [2006/F10830]  
Pel Decret de l'Alcaldia de data 10 de juliol del 2006, s'ha acordat aprovar les bases per a la provisió en propietat d'una plaça d'oficial de la policia local vacant en la plantilla de funcionaris de carrera de l'Ajuntament d'Algorfa.   
L'extracte de les bases és el següent:   
L'objecte de la present convocatòria és la selecció per a cobrir en propietat una plaça d'oficial de la policia local, pel sistema de concurs-oposició i per mitjà de promoció interna. La dita plaça està enquadrada en l'escala d'administració especial, subescala de servicis especials, escala bàsica, categoria d'oficial.   
Requisits dels aspirants:   
. Ser funcionari de carrera, integrat en la subescala de servicis especials, classe policia local i els seus auxiliars de l'Ajuntament d'Algorfa.   
. Haver romàs, almenys, dos anys com a funcionari de carrera en la categoria d'agent.  
. No patir cap malaltia ni defecte físic que li impedisca el normal exercici de les funcions pròpies de l'escala i categoria a què aspira, d'acord amb el quadre mèdic d'exclusions que s'establisca.  
. No trobar-se suspés ni inhabilitat per a l'exercici de funcions pública.  
. Estar en possessió del títol de Batxiller Superior, Formació Professional de segon grau o titulació equivalent, o tindre complits les condicions per a obtenir-lo en la data en què finalitze el termini de presentació d'instàncies.  
. Estar en possessió dels permisos que habiliten per a la conducció de les classes B en condicions per a accedir al permís BTP, i A, que permeta la conducció de motocicletes amb unes característiques de potència que no sobrepassen els 25 kW o una relació potencial peso no superior a 0,16 kW/kg.  
Presentació d'instàncies.   
Els interessats hauran de sol·licitar prendre part en el procés per mitjà d'instància dirigida a l'alcalde, fent constar que reunixen els requisits exigits per a això. Així mateix hauran d'adjuntar a esta els mèrits que pretenga que li siguen reconeguts en la fase de concurs.   
El termini de presentació de sol·licituds serà de 20 dies naturals, comptats a partir del dia següent al de la publicació de l'anunci de la convocatòria en extracte en el Boletín Oficial del Estado.   
Selecció. El procés de selecció està integrat per:   
A) Fase primera. Fase de l'oposició.  
1. Prova psicotècnica. 2. Proves d'aptitud física. 3. Qüestionari. 4. Pràctica. 5. Reconeixement mèdic. 6. Desenvolupament del temari. 7. Temes locals.  
B) Fase segona. Fase del concurs.  
La resta de bases figura en el Negociat Central de l'ajuntament per a ser consultades, i, si és el cas, ser fotocopiades; i són publicades en Butlletí Oficial de la Província.   
El que es publica per a coneixement general, d'acord amb la normativa d'aplicació.  
Algorfa, 15 de setembre de 2006.. L'alcalde: Antonio Lorenzo Paredes.